2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ 2026 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

|  |  |
| --- | --- |
| Պետական մարմինը՝ | *«ՀՀ ԲՏԱ նախարարություն»* |
| **Հայտի հաստատման ամսաթիվը**՝ | *🡨/--/2026>* |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

*«Կարողությունների զարգացում» ծրագրի շրջանակներում տեխնոլոգիական նոր կենտրոնների/լաբորատորիաների ստեղծման ու զարգացման, ինչպես նաև արդեն իսկ գոյություն ունեցող կազմակերպությունների արդյունավետ գործունեության ապահովման նպատակով բավարար տեխնոլոգիական և մարդկային ռեսուրսներ ներգրավելու համար Հայաստանի Հանրապետության և Արցախի շուրջ 12.400 մասնագետի համար իրականացվել են վերապատրաստման դասընթացներ: Ծրագրի շրջանակում շուրջ 90 մասնագետ հնարավորություն է ստացել գործնական պրակտիկա անցել տեղեկատվական տեխնոլոգիաների ոլորտի կազմակերպություններում, իսկ 2024 թվականի ծրագրով 530 մասնակից անցել է նոր աշխատանքի կամ ունեցել է աշխատանքային առաջընթաց:*

*«Հայ-հնդկական ՏՀՏ ուսումնական կենտրոնի գործունեության ապահովման, ՏՏ դասընթացների կազմակերպման» ծրագրի շրջանակներում ներգրավել է ավելի քան 10200 մասնակից։*

*Տեղեկատվական տեխնոլոգիաների վերաբերյալ հասարակության շրջանում գրագիտության բարձրացումը, անհատի կողմից թվային տեխնոլոգիաների պատասխանատու օգտագործումը, էթիկական և անվտանգության նորմերի մասին հասարակության լայն իրազեկումը նախատեսված է մի շարք ռազմավարական փաստաթղթերով, այդ թվում՝ Հայաստանի Հանրապետության կառավարության 2021 թվականի օգոստոսի 18-ի N 1363 - Ա որոշմամբ հաստատված Հայաստանի Հանրապետության կառավարության 2021-2026 թվականների ծրագրով (թվայնացման բաժին), Հայաստանի Հանրապետության կառավարության 2021 թվականի նոյեմբերի 18-ի N 1902-Լ որոշմամբ հաստատված Հայաստանի Հանրապետության կառավարության 2021-2026 թվականների միջոցառումների ծրագրի՝ Հայաստանի Հանրապետության բարձր տեխնոլոգիական արդյունաբերության նախարարության գործունեության միջոցառումներով (21-րդ և 28-րդ նպատակներ):*

*Միջոցառման իրականացումը սերտորեն կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման 4-րդ նպատակի հետ (Որակյալ կրթություն):*

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

3.1. Պարտադիր և հայեցողական ծախսերը

*«Կարողությունների զարգացում» ծրագրի նպատակներն են Երևանում և ՀՀ մարզերում համապատասխան որակներով մասնագետներ կրթելը և վերապատրաստելը, ինչը կնպաստի նոր տեխնոլոգիական կենտրոնների/լաբորատորիաների ստեղծմանն ու զարգացմանը, ինչպես նաև արդեն իսկ գոյություն ունեցող կենտրոնների որակյալ կադրերով համալրված արդյունավետ գործունեության ապահովմանը: Սույն ծրագրի շրջանակներում ստեղծվում է միջավայր, որտեղ կրթական հաստատություններն անմիջական կապի մեջ են լինում ոլորտային կազմակերպությունների հետ:*

3.2. Գոյություն ունեցող ծախսային պարտավորությունները

*Ծրագիրն իրականացվելու է հետևյալ ուղղություններով՝*

*Ծրագրի 1-ին բաղադրիչում՝ «Կրթական ծրագրեր», նախատեսվում է ներգրավել շուրջ 1000 մասնակից Երևանից և ՀՀ մարզերից, ինչի համար կպահանջվի 203.265.000 Հայաստանի Հանրապետության դրամ:*

*2-րդ բաղադրիչը՝ «Գործնական հմտությունների կատարելագործում», որի շրջանակում նախատեսվում է իրականացնել մինչև 3 մրցույթ, որոնցով խնդիրներ կդրվեն թիմերի առջև և վերջիններս կմրցեն վերոնշյալ խնդիրների լուծման իրենց տարբերակներով: Յուրաքանչյուր մրցույթի համար կնախատեսվի մրցանակային ֆոնդ, որից մրցանակներ կտրվեն լավագույն արդյունքներ գրանցած թիմերին, իսկ միջոցառման կազմակերպման բյուջեն կկազմի 110.000.000 Հայաստանի Հանրապետության դրամ:*

*3-րդ բաղադրիչ՝ «Հայ-հնդկական ՏՀՏ ուսումնական կենտրոնի գործունեության ապահովման, ՏՏ դասընթացների կազմակերպման» ծրագիր:*

*Հիմք ընդունելով Հայաստանի Հանրապետության և Հնդկաստանի Հանրապետության կառավարությունների միջև 2009 թվականին կնքված համագործակցության հուշագրով Հայաստանի Հանրապետության կառավարության ստանձնած պարտավորությունների կատարման անհրաժեշտությունը, իչպես նաև հաշվի առնելով Հայաստանում ՏՏ ոլորտի մասնագիտական ներուժի առաջխաղացման ուղղությամբ Հայ-հնդկական ՏՀՏ ուսումնական կենտրոնի դերակատարությունը և իրականացվող ուսումնական ծրագրերի շարունակականության ապահովման կարևորությունը՝ նախատեսվում են 2025 թվականին շարունակել ծրագրի իրականացմանն ուղղված աջակցությունը: 2025 թվականին ծրագրով նախատեսվում է վերապատրաստել 550 մասնագետ: Կենտրոնի գործունեության պահպանման նպատակով 2025 թվականին կհատկացվի 13.000.000 Հայաստանի Հանրապետության դրամ:*

*4-րդ բաղադրիչ՝ «Սևան Ստարտափ Սամմիթ - 2025», որի շրջանակում նախատեսվում է աջակցել «Ստարտափ Արմենիա» գիտակրթական հիմնադրամին՝ 2025 թվականի հուլիսին իրականացնելու «Սևան Ստարտափ Սամմիթ - 2025» միջոցառումը:*

*Հիմնադրումից ի վեր, «Սևան Ստարտափ Սամմիթ»-ը հյուրընկալել է ավելի քան 40.000 մասնակիցների և հյուրերի աշխարհի շուրջ 50 երկրներից: Միջոցառումը կարևոր դերակատարում է ունեցել Հայաստանի Հանրապետության ստարտափ էկոհամակարգի ձևավորման և զարգացման գործում: Տարիներ շարունակ հյուրընկալել է արտասահմանյան ստարտափ էկոհամակարգի բազմաթիվ ներկայացուցիչների, ովքեր, Հայաստան գալով, իրենց հետ բերել են նաև տարիների փորձով ձևավորված միջազգային ստարտափ մշակույթ:*

*«Սևան Ստարտափ Սամմիթ-2025»-ին նախատեսվում է շուրջ 250 ստարտափների մասնակցություն՝ մոտ 40 երկրներից: Միջոցառման կազմակերպման և իրականացման համար նախատեսվում է հատկացնել 200.000.000 Հայաստանի Հանրապետության դրամ:*

***Ծրագրի բյուջեն 2026 թվականի համար կկազմի 526,265.0 հազար ՀՀ դրամ:***

3.3. Նոր նախաձեռնությունները

*2026 թվականին նախատեսվում է ՀՀ Սյունիքի, Գեղարքունիքի, Տավուշի և Արագածոտնի մարզերում մեկական տեխնոլոգիական կլաստերի ստեղծում: Վերոնշյալ կենտրոններից յուրաքանչյուրը պետք է ապահովված լինի ժամանակակից համակարգչային և այլ անհրաժեշտ տեխնոլոգիաներով, ունենա լաբորատորիա, լսարաններ՝ դասընթացներ կազմակերպելու նպատակով, ինչպես նաև հասանելիություն Հայաստանում Ազգային գերհամակարգչային կենտրոնին: Կենտրոններից յուրաքանչյուրն ունենալու է որոշակի ուղղվածություն (օրինակ՝ ինժեներություն, արհեստական բանականություն, կրիպտոգրաֆիա, իրերի ինտերնետ): Նախատեսվում է նշված կենտրոնների գործունեության մեջ նախատեսվում է ներգրավել ՀՀ գիտակրթական համայնքին, ինչպես նաև մասնավոր հատվածի ներկայացուցիչներին:*

*Յուրաքանչյուր կենտրոնի համար շենքային պայմանների ապահովման, տեխնոլոգիական վերազինման, աշխատակիցներով ապահովելու և այլ անհրաժեշտ ծախսերի նպատակով 2026 թվականին կպահանջվի 200 մլն ՀՀ դրամ, ինչից հետո հնարավոր կլինի կլաստերների պահպանման ծախսերի կոնկրետ հաշվարկներ ներկայացնել:*

*Արժեշղթայի շարունակականությունն ապահովելու նպատակով նախատեսվում է ՀՀ որևէ մարզում արդյունաբերական գոտու ստեղծում: Վերոնշյալ գոտում տեղակայված կազմակերպությունները կստանան տեխնոլոգիական կլաստերներում ստեղծված գիտական արդյունքները, իրենց արտադրության մեջ օգտագործելու նպատակով: Նախատեսվում է ստեղծել ազատ տնտեսական գոտի կամ օգտագործել արդեն գոյություն ունեցողները (ըստ նպատակահարմարության): Պետությունը կօժանդակի նշված գոտում տեղակայված կազմակերպություններին՝ տրամադրելով վերոնորոգված տարածքներ, փոխհատուցելով վարձավճարները առաջին 6 ամիսների ընթացքում: Արդյունաբերական գոտում նախատեսվում է տեղակայել 30 կազմակերպություն: 2026 թվականին գոտու հիմնման և պահպանման նպատակով կպահանջվի 500 մլն ՀՀ դրամ:*

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

# ՀԱՎԵԼՎԱԾՆԵՐ