2025-2028 ԹՎԱԿԱՆՆԵՐԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

1235 «Թվային փոխակերպման գործընթացի իրականացում» ծրագրի «Արհեստական բանականության էկոհամակարգի զարգացում՝ որակյալ մասնագետների պատրաստմամբ» միջոցառման

|  |  |
| --- | --- |
| Պետական մարմինը՝ | *ՀՀ բարձր տեխնոլոգիական արդյունաբերության նախարարություն* |
| **Հայտի հաստատման ամսաթիվը**՝ | *\_\_\_\_\_ մարտ 2025թ.* |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Հայաստանի Հանրապետությունում բարձր տեխնոլոգիաների զարգացումը որոշիչ դեր ունի պետության մրցունակության, անվտանգության և կենսամակարդակի բարձրացման գործում։ Արհեստական բանականության (ԱԲ) ոլորտի մասնագետների պատրաստման խնդիրը կենսական նշանակություն ունի՝ հաշվի առնելով տեխնոլոգիական առաջընթացն ու տնտեսության թվայնացման արագ ընթացքը։ Արհեստական բանականության կիրառման և զարգացման համար անհրաժեշտ են բարձրորակ մասնագետներ, ովքեր կունենան խորացված տեխնիկական գիտելիքներ և հետազոտական ու ինժեներական հմտություններ։

Միջոցառումը որոշիչ նշանակություն ունի Հայաստանի Հանրապետության թվային փոխակերպման գործընթացում, քանի որ ԱԲ գործիքների կիրառումը և զարգացումն առանցքային դեր ունի ԱԲ հետազոտությունների և նորարարությունների առաջխաղացման գործում, ինչպես նաև կնպաստի մրցակցային առավելություններին:

Միջոցառման նպատակն է զարգացնել արհեստական բանականության ոլորտի մասնագիտական ներուժը՝ ապահովելով որակյալ կրթություն, կիրառական հմտությունների զարգացում և հետազոտական հնարավորություններ։

Միջացառման նպատակն է նաև բարձրացնել արհեստական բանականության պրոֆեսորադասախոսական կազմի թիվը՝ ապահովելով ֆինանսավորում, միջազգային չափանիշներին համապատասխան մշակել արհեստական բանականության ուսուցման ծրագրեր՝ բակալավրիատում, մագիստրատուրայուն և ասպիրանտուրայում, մշակել մասնագիտական վերապատրաստման ծրագրեր՝ արդեն աշխատող մասնագետների համար, կատարելագործել Հայաստանի Հանրապետության աշխատաշուկան՝ ապահովելով արհեստական բանականության մասնագետների մրցունակությունը։

Աշխարհում կան մի շարք պետություններ, որոնք զգալի ֆինանսական ռեսուրսներ են ներդնում Արհեստական բանականության ոլորտի զարգացման մեջ:

Միջոցառման իրականացումը սերտորեն կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման 9-րդ նպատակի հետ (Արդյունաբերություն, նորարարություն և ենթակառուցվածքներ):

**ՄԱՍ 1. ՊԵՏԱԿԱՆ ՄԱՐՄՆԻ ՌԱԶՄԱՎԱՐՈՒԹՅԱՆ ԸՆԴՀԱՆՈՒՐ ՆԿԱՐԱԳՐՈՒԹՅՈՒՆԸ**

**ՄԱՍ 2. ՊԵՏԱԿԱՆ ՄԱՐՄՆԻ ԿՈՂՄԻՑ ԻՐԱԿԱՆԱՑՎՈՂ ԲՅՈՒՋԵՏԱՅԻՆ ԾՐԱԳՐԵՐԸ ԵՎ ՄԻՋՈՑԱՌՈՒՄՆԵՐԸ**

**ՄԱՍ 3. ՊԵՏԱԿԱՆ ՄԱՐՄՆԻ ԾՐԱԳՐԵՐԻ ԳԾՈՎ ՎԵՐՋՆԱԿԱՆ ԱՐԴՅՈՒՆՔԻ ՑՈՒՑԱՆԻՇՆԵՐԸ**

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Բարձր Տեխնոլոգիաների (ԲՏ) ոլորտը հանդիսանում է Հայաստանի տնտեսության ամենաարագ զարգացող ճյուղերից մեկը:

ԲՏ ոլորտում իրականացվող ծրագրերը մեծապես նպաստում են Հայաստանի տնտեսության արտադրողականության և մրցունակության բարձրացմանը, մեծ հավելյալ արժեք ապահովող աշխատատեղերի ստեղծմանը, գիտելիքահեն տնտեսության ձևավորմանն ու զարգացմանը, օտարերկրյա ներդրումների ներգրավմանը, տեղական ընկերությունների արտադրանքի և ծառայությունների արտահանմանն ու համաշխարհային շուկայում Հայաստանի` որպես զարգացած տեղեկատվական, հեռահաղորդակցման և բարձր տեխնոլոգիաների ոլորտ ունեցող երկրի վարկանիշի բարձրացմանը: Տեղեկատվական  տեխնոլոգիաների ոլորտի սկսնակ ընկերությունների ձևավորումը և նոր աշխատատեղերի ստեղծումը խթանելու նպատակով իրականացվում են բազմակողմ ծրագրեր՝ կրթական, գիտական, բիզնես և տարբեր այլ ուղղություններով:

ՀՀ ԲՏԱՆ առջև դրված մարտահրավերն է Հայաստանը դարձնել բարձր տեխնոլոգիական արդյունաբերական երկիր՝ ապահովելով ստարտափ և ինժեներական էկոհամակարգերի զարգացումը, ԲՏ ապրանքների և ծառայությունների միջազգային վարկանիշի ձևավորումը և արտահանումը, տնտեսության և կառավարման համակարգերի մասշտաբային թվայնացումը, ինչպես նաև ռազմական արդյունաբերության զարգացումը՝ որպես բարձր տեխնոլոգիական բազմապրոֆիլային համակարգ:

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

Միջոցառման նպատակն է ձևավորել արհեստական բանականության (ԱԲ) հմտություններ ունեցող մասնագետների նոր սերունդ՝ աջակցելով տեխնիկական կրթությանը, գործնական փորձի ձեռքբերմանը, խթանելով գիտահետազոտական աշխատանքների իրականացումը տարբեր ոլորտներում։

Միջոցառումն իրականացվելու է պետություն-բուհ-մասնավոր համագործակցությամբ, ինչի արդյունքում մասնագետները կմասնակցեն հետազոտական նախագծերի և արհեստական բանականության գործիքների կիրառմամբ կլուծեն իրական խնդիրներ գիտության, բիզնեսի, պետական կառավարման և այլ ոլորտներում։

Միջոցառման շրջանակում նախատեսվում է Արհեստական բանականության ոլորտի նորարար լուծումների խթանում, միջազգային համագործակցության զարգացում, հետազոտական լաբորատորիաների ստեղծման և հետազոտական նախագծերում ընդգրկվելու գրավչության բարձրացում:

Նախատեսվում է.

* բարձրագույն ուսումնական հաստատությունների հետ զարգացնել և ընդլայնել արհեստական բանականության ուղղված ուսումնական ծրագրերը և հետազոտական նախագծերը,
* աջակցել գիտահետազոտական լաբորատորիաներին, տեխնոլոգիական ընկերություններին՝ ուսանողներին կիրառական նախագծերում ընդգրկելու նպատակով,
* աջակցել և ֆինանսավորել արհեստական բանականության ոլորտի դասախոսներին, պրոֆեսորներին,
* աջակցել և ֆինանսավորել արհեստական բանականության ոլորտի այն մասնագետներին, ովքեր կընդգրկվեն գիտահետազոտական նախագծերում,
* ապահովել պետություն-մասնավոր համագործակցություն,
* Արհեստական բանականության վիրտուալ ինստիտուտի հիմնում:

Միջոցառման իրականացումը կնպաստի արհեստական բանականության գործիքների կիրառմանը մի շարք ոլորտներում՝ օր.

1. **Առողջապահություն (դիագնոստիկա)**

Արհեստական բանականության կիրառմամբ կարող են վերլուծել բուժառուի տվյալները և հայտնաբերել հիվանդությունների ռիսկային գործոնները, կատարել ավելի արագ ու ճշգրիտ ախտորոշում՝ համեմատելով ախտանիշները տվյալների բազայի հետ՝ թույլ տալով **վաղ կանխարգելում։**

Արհեստական բանականության կիրառումը կնպաստի նաև հեռաբժշկության զարգացմանը:

1. **Իրավական դաշտ**

Արհեստական բանականությունը կարող է էական ազդեցություն ունենալ պետական համակարգի իրավական դաշտում, և դրա կիրառությունը պետք է դիտարկվի որպես գործիք, որը կաշխատի իրավաբանների, օրենսդիրների և այլ մասնագետների հետ՝ նպաստելով նրանց աշխատանքի արդյունավետության պահպանմանը: Դրանք կարող են օգտագործվել պետական մարմինների կողմից որոշումների ընդունման գործընթացի ավտոմատացման համար՝ նպաստելով գործընթացների արագացմանը և մարդկային գործոնով պայմանավորված նվազեցմանը: Մասնավորապես, ԱԲ-ն կարող է արդյունավետորեն վերլուծել փաստաթղթերը և իրավաբանական տվյալները՝ այդ թվում՝ նախկինում կայացված իրավական որոշումները և ակտերը, ինչը կբերի ավելի ճշգրիտ և նպատակային օրենսդրական լուծումների մշակմանը՝ առանց խախտելու արդեն ընդունված օրենքների դրույթները:

Բացի այդ, ԱԲ համակարգերն ունակ են վերլուծելու նոր օրենքների հնարավոր հետևանքները՝ կանխատեսելով դրանց ազդեցությունը տարբեր ոլորտներում՝ սկսած տնտեսությունից մինչև մարդու իրավունքներ, ինչը թույլ կտա օրենսդիրներին կայացնել ավելի հիմնավորված որոշումներ:

ԱԲ գործիքը նաև հնարավորություն է տալիս ավտոմատացնել օրենսդրական փաստաթղթերի ստեղծման գործընթացը։

Միջոցառման իրականացման արդյունքում ակնկալվում է արհեստական բանականության մասնագետների թվի ավելացում և ինտեգրում տարբեր ոլորտներում և արհեստական բանականության գործիքների կիրառում տարբեր ուղղություններով:

Միջոցառման ֆինանսավորումը նախատեսվում է իրականացնել պետական բյուջեի, միջազգային դրամաշնորհների, մասնավոր հատվածի ներդրումների, բուհերի հետ համագործակցությունների միջոցով:

Միջոցառումը լինելու է շարունակական, 2025 թվականի ընթացքում իրականացվելու է 2025 թվականին պետական բյուջեով նախատեսված միջոցների հաշվին։

2025թ.՝ 400,000,000.0 ՀՀ դրամ,

2026թ.՝ 800,000,000.0 ՀՀ դրամ,

2027թ.՝ 1,000,000,000.0 ՀՀ դրամ,

2028թ.՝ 3,000,000,000.0 ՀՀ դրամ: